পলাশ আমার হাত-টা চেপে ধরে বলল—রাহুল, তুই কথা দে আমাকে নিয়ে আর কখনো কবিতা লিখবি না। আমি বললাম—কেন? কী হয়েছে? পলাশ বলল—আমার মাথার দিব্যি! আমি বললাম—দিব্যি দিয়ে কবিতার মুখ বন্ধ হয় না, গুলি করে বন্ধ করতে হয়। তখন পলাশ আরো রেগেমেগে বলল—তোকে আমি একদিন গুলি করেই মারব। আপাতত বলে রাখছি, খবরদার আমার নামে আর কবিতা লিখবি না। এসব তুই বন্ধুদের পড়িয়ে বেড়াস, এরপর তো সারা শহরে সত্যিই আমার নামে ঢি-ঢি পড়ে যাবে।